ທ່ານໂອບາມາ ໄດ້ກ່າວໂດຍສັງເຂບ ກ່ຽວກັບວິໄສທັດ ຂອງເປົ້າໝາຍຮ່ວມ ລະຫວ່າງສະຫະຣັດ ກັບຣັດເຊັຽ
ຂ່າວສຳຄັນອື່ນໆ: ເຈົ້າໜ້າທີ່ຫ້າມສັນຈອນໃນຍາມຄ່ຳ ຄືນທີ່ເຂດຊິນຈຽງ; ການໂຈມຕີຂອງຍານທີ່ສົງສັຍວ່າ ປັນເຮືອບິນບໍ່ມີຄົນຂັບຂອງສະຫະຣັດ ເຮັດໃຫ້ມີຜູ້ເ
ປະທານາທິບໍດີ ສະ ຫະຣັດ ທ່ານ BARACK OBAMA ກ່າວວ່າສະຫະຣັດ ແລະຣັດເຊັຽ ມີຜົນປໂຍດ ຫລາຍໆ ຢ່າງຮ່ວມກັນ ຮວມທັງ ການຕ່າວປີ້ນໃນການແຜ່ຜາຍ ອາວຸດນິວເຄລັຽ ແລະການເອົາຊະນະ ພວກຫົວຮຸນແຮງຈັດ ໃນການຖແລງຕໍ່ພວກນັກສຶກສາ ທີ່ສະຖາບັນ ເສຖກິດໃໝ່ ໃນກຸງມົສກູ ທ່ານ OBAMA ກ່າວວ່າ ບັນຫາການແຜ່ຜາຍ ອາວຸດນິວເຄລັຽ ແມ່ນຈຸດໃຈກາງ ຂອງບັນຫາ ທ້າທາຍ ກ່ຽວກັບເຣື່ອງນິວເຄລັຽ ໃນສັດຕະວັດ ທີ 21 ທ່ານໄດ້ກ່າວເຖິງ ຂໍ້ຕົກລົງ ທີ່ທ່ານໄດ້ລົງນາມໃນມື້ວັນຈັນ ກັບປະທານາທິບໍດີ ຣັດເຊັຽ ທ່ານ DMITRI MEDVEDEV ກ່ຽວກັບຂໍ້ຕົກລົງ 2 ຝ່າຍ ທີ່ຈະຕັດ ຈຳນວນ ອາວຸດນິວເຄຼັຽ ແລະຈຣວດຍິງລະເບີດນິວເຄລັຽ ທີ່ມີຢູ່ໃນຄັງ ຂອງສະຫະຣັດ ແລະຣັດເຊັຽນັ້ນ ລົງເປັນຈຳນວນຫຼວງຫລາຍ ທ່ານ OBAMA ໄດ້ກ່າວຢືນຢັນ ກ່ຽວກັບເປົ້າໝາຍ ຂອງທ່ານໃນການປັບ ຄວາມສັມພັນ ກັບຣັດເຊັຽໃໝ່ ແລະຢ້ຳວ່າ ສະຫະຣັດ ຢາກໃຫ້ຣັດເຊັຽເປັນປະເທດ ທີ່ເຂັ້ມແຂງ ມີສັນຕິພາບ ແລະອຸດົມຮັ່ງມີ ສື່ມວນຊົນຈີນ ກ່າວວ່າ ອຳນາດປົກຄອງ ໃນເຂດຊິນຈຽງທີ່ວຸ່ນວາຍ ໃນພາກຕາເວັນຕົກ ຂອງຈີນ ໄດ້ປະກາດຫ້າມສັນຈອນ ໃນຍາມຄ່ຳຄືນ ລຸນຫລັງໄດ້ເກີດ ການຈະລາຈົນລະຫວ່າງຊົນເຜົ່າ ທີ່ໄດ້ເຮັດໃຫ້ເມືອງເອກ URUMQI ຂອງເຂດດັ່ງກ່າວເປັນອັມພາດໄປ ອົງການຂ່າວຊິນຫົວ ຂອງທາງການຈີນ ລາຍງານວ່າການຫ້າມສັນຈອນ ຈະເລີ້ມແຕ່ 9 ໂມງແລງ ວັນອັງຄານມື້ນີ້ ໄປຫາ 8ໂມງເຊົ້າ ວັນພຸດມື້ອື່ນ ຕາມເວລາ ໃນທ້ອງຖິ່ນ ການຫ້າມດັ່ງກ່າວມີຂື້ນ ຫລັງຈາກ ພວກຊົນກຸ່ມນ້ອຍ ຊາວມຸສລິມ ເຜົ່າວີເກີ້ ແລະພວກຊາວຮັນຊຶ່ງເປັນຊົນກຸ່ມໃຫຍ່ ໃນຈີນ ໄດ້ປະເຊີນໜ້າ ກັບຕຳຣວດ ປາບຈະລາຈົນທີ່ເຂດຊິນຈຽງ ໃນວັນອັງຄານ ມື້ນີ້ 2 ມື້ ຫລັງຈາກ ໄດ້ມີການ ເດີນຂະບວນປະທ້ວງ ທີ່ຮຸນແຮງ ໃນເຂດດັ່ງກ່າວ ທີ່ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 156ຄົນ ທຳອິດ ຕຳຣວດ ໄດ້ປະເຊີນໜ້າ ກັບປະມານ 200 ຄົນ ທີ່ພາກັນ ປະທ້ວງການປາບປາມ ຂອງຣັຖບານ ຕໍ່ຊາວວີເກີ້ ທີ່ກ່າວວ່າ ສະມາຊິກ ໃນຄອບຄົວຂອງພວກເຂົາເຈົ້າ ໄດ້ຖືກຈັບ ໂດຍພະລະການ ໃນມື້ວັນຈັນ ວານນີ້ ລຸນຫລັງທີ່ໄດ້ມີການ ກໍ່ຈະລາຈົນ ໃນວັນອາທິດ ເຈົ້າໜ້າທີ່ ສືບລັບ ປາກິສຖານ ກ່າວວ່າ ຍານອາກາດທີ່ສົງສັຍວ່າເປັນເຮືອບິນ ທີ່ບໍ່ມີຄົນຂັບ ຂອງສະຫະຣັດ ໄດ້ຍິງລູກສອນ ໄຟ ໃສ່ຄ້າຍຝຶກຂອງພວກທາລີບານ ໃນພາກຕາເວັນຕົກ ສຽງເໜືອ ຂອງປາກິສຖານ ເຮັດໃຫ້ ພວກຫົວຮຸນແຮງເສັຽຊີວິດ ຫລາຍເຖິງ 14 ຄົນ ເຈົ້າໜ້າທີ່ ເວົ້າວ່າ ການໂຈມຕີ ໄດ້ມີຂຶ້ນໃນວັນອັງຄານ ມື້ນີ້ ທີ່ເຂດ WAZIRISTAN ໃຕ້ ຢູ່ຕາມ ບໍຣິເວນຊາຍແດນ ທີ່ຕິດກັບອັຟການິສຖານ ມີລາຍງານວ່າ ມີຊາວຕ່າງປະເທດ ຫລາຍໆຄົນ ຮວມຢູ່ໃນພວກທີ່ເສັຽຊີວິດ ເຂດດັ່ງກ່າວ ເປັນທີ່ໝັ້ນ ຂອງນາຍ BAITULLAH MEHSUDຜູ້ນຳຂອງກຸ່ມ ທາລີບານ ແລະພັນທະມິດ ຂອງກຸ່ມ ກໍ່ການຮ້າຍ AL-QAIDAຊຶ່ງທັງປາກິສຖານ ແລະສະຫະຣັດ ຕ່າງກໍ ຕ້ອງການໂຕຢູ່ນັ້ນ ມີການຖິ້ມໂທດ ໃສ່ວ່ານາຍ MEHSUD ເປັນຜູ້ຮັບຜິດຊອບ ຕໍ່ການໂຈມຕີ ຈຳນວນນຶ່ງ ຕໍ່ເປົ້າໝາຍ ຂອງຣັຖບານແລະພົລເຮືອນ ແລະເຊື່ອກັນວ່າ ເປັນຜູ້ ໃຫ້ການຊ່ອຍເຫລືອ ທີ່ສຳຄັນແກ່ພວກນັກຣົບ AL-QAIDA ໃນປາກິສຖານ ກອງທັບປາກິສຖານ ໄດ້ສູ້ຣົບກັບພວກຫົວຮຸນແຮງ ທາລີບານ ໃນທົ່ວເຂດ ພາກຕາເວັນຕົກ ສຽງເໜືອ ຂອງປາກິສຖານມາເປັນເວລາ ສອງເດືອນກວ່າແລ້ວ ເຈົ້າໜ້າທີ່ ອັຟການິສຖານ ກ່າວວ່າ ມີການແກວ່ງຣະເບີດມືລູກນຶ່ງໃສ່ຣົດ ຕຳຣວດ ທີ່ເປັນເຫດ ໃຫ້ພົລເຮືອນ ຄົນນຶ່ງເສັຽ ຊີວິດ ແລະອີກ 29 ຄົນໄດ້ຮັບບາດເຈັບ ໃນພາກຕາເວັນອອກ ອັຟການິສຖານ ເຈົ້າໜ້າທີ່ ກ່າວວ່າ ການໂຈມຕີທີ່ແຂວງ KHOST ແມ່ນແນເປົ້າໝາຍ ໃສ່ຣົດຕຳຣວດ ຂະບວນນຶ່ງ ພວກເຄາະຮ້າຍສ່ວນໃຫຍ່ ເປັນພົລເຮືອນ ແຕ່ຕຳຣວດ 4 ຄົນ ກໍຮວມຢູ່ໃນ ຈຳນວນພວກທີ່ໄດ້ຮັບບາດເຈັບ ຂະນະດຽວກັນ ກຳລັງຮັກສາ ຄວາມປອດພັຍ ຂອງນາໆຊາດພາຍໃຕ້ການນຳພາ ຂອງອົງການເນໂຕ້ ກ່າວວ່າ ທະຫານ ອົງການເນໂຕ້ 3 ຄົນ, 2 ຄົນເປັນຄົນ ການາດາ ແລະອີກຜູ້ນຶ່ງ ເປັນຄົນອັງກິດ ໄດ້ເສັຽຊີວິດ ຍ້ອນອຸບັດຕິເຫດເຮຣີຄອບເຕີ້ຕົກ ທີ່ແຂວງ ZABUL ທາງພາກໃຕ້ ຂອງອັຟການິສຖານ ໃນມື້ວານນີ້ຊຶ່ງໂຄສົກຄົນນຶ່ງ ຂອງອົງການເນໂຕ້ ເວົ້າວ່າ ເປັນອຸບັດຕິເຫດ ແລະບໍ່ໄດ້ມີສາເຫດ ມາຈາກການໂຈມຕີ ຂອງຝ່າຍສັດຕຣູ ກ່ອນໜ້ານັ້ນ ໃນວັນຈັນ ວານນີ້ໂຄສົກຄົນນຶ່ງ ຂອງກອງທັບ ສະຫະຣັດ ກ່າວວ່າ ທະຫານ ອະເມຣິກັນ 4 ຄົນ ເສັຽຊີວິດເວລາຣົດເຂົາເຈົ້າ ຢຽບຣະເບີດ ແຄມທາງ ທີ່ແຂວງ KUNDUZ ໃນພາກເໜືອ ຂອງອັຟການິສຖານ ປະທານາທິບໍດີ ທີ່ຖືກຂັບໄລ່ ອອກຈາກອຳນາດ ຂອງຮອນດູຣາສ ທ່ານ MANUELZELAYA ມີກຳນົດ ທີ່ຈະພົບປະ ກັບຣັຖມຸນຕຣີ ການຕ່າງປະເທດ ສະຫະຣັດ ທ່ານນາງHILLARY CLINTON ທີ່ກຸງວໍ ຊິງຕັນ ໃນວັນອັງຄານ ມື້ນີ້ ຂະນະທີ່ທ່ານຊອກຫາຊ່ອງທາງ ເພື່ອເສີມຂຍາຍ ການສນັບ ສນຸນ ຂອງນາໆຊາດ ໃນການກັບຄືນເຂົ້າສູ່ອຳນາດ ຂອງທ່ານ ການພົບປະ ທີ່ວ່ານີ້ ຈະເປັນການຕິດຕໍ່ ຣະດັບສູງສຸດລະຫວ່າງທ່ານ ZELAYA ແລະ ຣັຖບານທ່ານ OBAMA ນັບແຕ່ທ່ານ ໄດ້ຖືກຂັບໄລ່ ອອກຈາກຮອນດູຣາສ ລຸນຫລັງ ການກໍ່ຣັຖປະຫານ ຂອງພວກທະຫານ ໃນວັນທີ 28 ມິຖຸນາ ຜ່ານມາ ໃນລະຫວ່າງ ການຖແລງ ທີ່ກຸງມົສກູ ເຊົ້າມື້ນີ້ ປະທານາທິບໍດີ ສະຫະຣັດ ທ່ານBARACK OBAMA ໄດ້ກ່າວສນັບສນຸນ ທ່ານ ZELAYA ຢ່າງເປີດເຜີຍ ເຖິງແມ່ນທ່ານOBAMA ເວົ້າວ່າ ຜູ້ນຳຂອງ ຮອນດູຣາສ ໄດ້ຄັດຄ້ານ ຢ່າງແຂງຂັນ ຕໍ່ນະໂຍບາຍຂອງສະຫະຣັດ ສະພາຄວາມໝັ້ນຄົງ ຂອງອົງການ ສະຫະປະຊາຊາດ ໄດ້ປະນາມການຍິງທົດລອງລູກ ສອນໄຟ ຂີປະນາວຸດ ເທື່ອລ່າສຸດ ຂອງເກົາຫລີເໜືອ ນັ້ນວ່າເປັນພັຍຂົ່ມຂູ່ ຕໍ່ຄວາມໝັ້ນຄົງ ຂອງໂລກ ທ່ານ RUHAKANA RUGUNDAເອກອັຄຣັຖທູດ ຂອງຢູການດາ ຊຶ່ງເປັນປະທານ ຄົນປັດຈຸບັນ ຂອງ ສະພາ ຄວາມໝັ້ນຄົງກ່າວລຸນຫລັງ ການປະຊຸມ ໃນມື້ວານນີ້ວ່າ ສະມາຊິກທັງ 15 ປະເທດ ຂອງສະພາຄວາມໝັ້ນຄົງ ແມ່ນມີຄວາມວິຕົກ ກັງວົນ ເປັນທີ່ສຸດ ທ່ານເຕືອນເກົາຫລີເໜືອວ່າ ເກົາຫລີເໜືອ ຕ້ອງໄດ້ປະຕິບັດ ຕາມທຸກມະຕິ ຂອງສະພາຄວາມໝັ້ນຄົງ ກ່ຽວກັບ ການທົດລອງ ລູກສອນໄຟ ແລະໂຄງການ ອາວຸດນິວເຄລັຽຂອງຕົນນັ້ນ ນອກນີ້ ທ່ານ RUGUNDA ຍັງກ່າວວ່າ ສະມາຊິກ ສະພາຄວາມໝັ້ນຄົງທຸກປະເທດ ໄດ້ກ່າວຢ້ຳ ເຖິງຄວາມໝາຍໝັ້ນ ຕັ້ງໃຈຂອງຕົນ ທີ່ຈະແກ້ໄຂ ບັນຫານີ້ໂດຍທາງການທູດ ແບບສັນຕິວິທີ ເກົາຫລີເໜືອ ໄດ້ທົດລອງ ຍິງລູກສອນໄຟ ຂີປະນາວຸດ7 ລູກ ໄປໃສ່ ທະເລຍີ່ປຸ່ນ ໃນມື້ວັນເສົາແລ້ວ ຊຶ່ງເປັນການ ຝ່າຝືນຢ່າງຈະແຈ້ງຕໍ່ອົງການ ສະຫະປະຊາຊາດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ